Eduarda Smiļģa balva
Eduarda Smiļģa balva tiek piešķirta aktieriem par izcilu varoņlomas tēlojumu un režisoram inscenētājam par izcilu sasniegumu teātra mākslā. Balva nosaukta latviešu režisora Eduarda Smiļģa vārdā. Balvas kandidātus izvirza Latvijas profesionālie teātri, bet laureātus nosaka Latvijas Teātru darbinieku savienība. Balvu pirmo reizi pasniedza 1986. gadā. Pēc tam balva pasniegta 1988., 1990., 1993., 1996., 2003., 2004., 2005., 2013., 2015., 2018., 2021. un 2022. gadā. To pasniedz Starptautiskajā Teātra dienā 27. martā.